5. pielikums
 (iepirkuma identifikācijas numurs: IZM 2026/15/AK/AFP)
PAKALPOJUMU LĪGUMS (projekts)
Eksperta pakalpojumi izglītības iestāžu datu iekštīkla funkcionēšanas uzlabojumu projekta 2.3.2.3.i. – 2.kārtas uzdevumu izpildei un kvalitātes kontroles nodrošināšanai
Rīgā
Līguma parakstīšanas datums ir pēdējā pievienotā droša elektroniskā paraksta laika zīmoga datums
Izglītības un zinātnes ministrija (turpmāk – Pasūtītājs) tās ___________ personā, kurš rīkojas, pamatojoties uz ___________, no vienas puses, un
___________ (turpmāk – Izpildītājs) tās __________________ personā, kurš/-a rīkojas, pamatojoties uz ______________________, no otras puses, abi kopā vai katrs atsevišķi turpmāk attiecīgi arī – Puses vai Puse, pamatojoties uz Pasūtītāja organizētā atklāta konkursa “Eksperta pakalpojumi izglītības iestāžu datu iekštīkla funkcionēšanas uzlabojumu projekta 2.3.2.3.i. – 2.kārtas uzdevumu izpildei un kvalitātes kontroles nodrošināšanai” (iepirkuma identifikācijas Nr. IZM 2026/15/AK/AFP) (turpmāk – Iepirkums) rezultātiem un Atveseļošanas fonda projekta 2.3.2.3.i.0/1/23/I/CFLA/001 “Digitālās plaisas mazināšana sociāli neaizsargātajām grupām un izglītības iestādēs” ietvaros, noslēdz šādu pakalpojuma līgumu (turpmāk – Līgums):

1. Līguma priekšmets un termiņš
1.1. [bookmark: _Hlk180503983]Pasūtītājs uzdod, un Izpildītājs apņemas saskaņā ar Līgumu, Tehnisko specifikāciju (Līguma 1. pielikums) un finanšu piedāvājumu (Līguma 2. pielikums) nodrošināt eksperta pakalpojumus izglītības iestāžu datu iekštīkla funkcionēšanas uzlabojumu projekta 2.3.2.3.i. – 2.kārtas uzdevumu izpildei un kvalitātes kontroles nodrošināšanai (turpmāk – Pakalpojumi).
1.2. Izpildītājs apņemas nodrošināt eksperta pakalpojumus Eiropas Savienības Atveseļošanas fonda projekta “Digitālās plaisas mazināšana sociāli neaizsargātajām grupām un izglītības iestādēs” uzdevumu izpildei. Pakalpojumi ietver priekšizpētes kvalitātes uzraudzību, datu pārraides tīklu izvērtēšanu un uzlabošanu izglītības iestādēs, kā arī sadarbību ar projekta vadības komandu.
1.3. Līguma darbības termiņš: no Līguma parakstīšanas dienas līdz 2026. gada 30. novembrim.
1.4. Risku par neparedzētiem pakalpojumiem uzņemas Pasūtītājs, ja:
1.4.1. neparedzēto pakalpojumu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
1.4.2. neparedzētie pakalpojumi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
1.4.3. Līgums objektīvu, no Izpildītāja gribas neatkarīgu iemeslu dēļ nav izpildāms, ja netiek veikti neparedzētie darbi.
1.5. Šādu neparedzētu darbu izpilde groza Pakalpojumu līgumcenu un tā var būt par iemeslu Līguma grozījumiem Publisko iepirkumu likumā noteiktajā kārtībā un apjomā.
1.6. Līgums tiek finansēts no Pasūtītāja finanšu līdzekļiem.
2. Līgumcena un norēķinu kārtība
2.1. Kopējā līgumcena Līguma izpildes laikā ir _________ (______________________), neieskaitot pievienotās vērtības nodokli (turpmāk – Līgumcena). Pievienotās vērtības nodoklis tiek piemērots saskaņā ar spēkā esošo pievienotās vērtības nodokļa likmi Latvijas Republikas normatīvajos aktos noteiktajā kārtībā un apmērā.
2.2. Pasūtītājs par Pakalpojuma veikšanu norēķinās reizi mēnesī, atbilstoši faktiski nostrādāto stundu skaitam mēnesī.
2.3. Stundu skaits katra uzdevuma veikšanai var atšķirties, nepārsniedzot kopējo noteikto darba apjomu. Darba samaksa tiks veikta atbilstoši nostrādātajām stundām, kā norādīts tehniskās specifikācijas 5.3.3. punktā.
2.4. Līgumcenā ir ietvertas visas ar Pakalpojumu izpildi saistītās izmaksas, transporta izdevumi, nodokļi (izņemot PVN), nodevas un atļaujas no trešajām personām, u.c. maksājumi, kas nepieciešami Līguma pilnīgai un kvalitatīvai izpildei.
2.5. [bookmark: _Hlk68722671]Samaksu par Pakalpojumiem Pasūtītājs veic pēc attiecīga rēķina saņemšanas, kas tiek iesniegts kā strukturēts elektronisks rēķins XML un .pdf formātā uz e-adresi: EINVOICE@90000022399 ar nosaukumu un numuru un norādi “Šis rēķins ir sagatavots elektroniski un derīgs bez paraksta”. Ja Pasūtītājs konstatē Izpildītāja iesniegtā rēķina neatbilstību finanšu piedāvājumā norādītajām cenām, Līgumā norādītā Pasūtītāja kontaktpersona par to elektroniski informē Līgumā norādīto Izpildītāja kontaktpersonu, un Izpildītājs 2 (divu) darba dienu laikā novērš konstatētās neatbilstības un iesniedz rēķinu atkārtoti.
2.6. Maksājumi tiek veikti ar pārskaitījumu uz Izpildītāja bankas kontu. Par samaksas dienu tiek uzskatīta diena, kad Pasūtītājs veicis pārskaitījumu uz Izpildītāja bankas kontu.
3. Pakalpojumu sniegšanas un pieņemšanas nosacījumi
3.1. Lai nodrošinātu Līguma izpildi, Puses nosaka pilnvarotos pārstāvjus:  
3.1.1. no Pasūtītāja puses: _______, e-pasts: _________, tālrunis: +371 _________, kura pienākumos ir parakstīt Pakalpojuma nodošanas un pieņemšanas aktus, pēc nepieciešamības parakstīt trūkumu aktus, izskatīt un saskaņot Izpildītāja iesniegtos rēķinus;
3.1.2. no Izpildītāja puses: _______, e-pasts: _________, tālrunis: +371 _________, kura pienākumos ir nodrošināt Līguma saistību izpildi atbilstoši Līguma noteikumiem, saskaņot un parakstīt pieņemšanas un nodošanas aktu.
3.2. Pakalpojumi tiek sniegti no Līguma parakstīšanas dienas atbilstoši Pasūtītāja kontaktpersonas veiktajiem Pakalpojumu pasūtījumiem, kuri tiek nosūtīti uz Izpildītāja kontaktpersonas e-pasta adresi.
3.3. [bookmark: _Ref514796716]Pakalpojumu izpilde tiek veikta Tehniskajā specifikācijā noteiktajos termiņos.
3.4. [bookmark: _Ref514796720]Izpildītājam līdz katra mēneša 5. datumam ir jāiesniedz atskaite par iepriekšējā mēnesī paveiktajiem uzdevumiem, tostarp detalizēts stundu sadalījums. Atskaite jāiesniedz atbilstoši Tehniskās specifikācijas 5.3.1. punktam (Līguma 1. pielikums). Pasūtītājs var pieprasīt precizējumus un papildinājumus.
3.5. Ja Pakalpojumi nav sniegti atbilstoši Līguma noteikumiem, tad Pasūtītājam ir tiesības neparakstīt nodošanas un pieņemšanas aktu un neveikt maksājumu līdz Pakalpojumu saņemšanai atbilstoši Līguma noteikumiem, un ir pienākums paziņot Izpildītājam par pretenzijām par Pakalpojumiem šādā kārtībā:
3.5.1. Pasūtītājs 5 (piecu) darbdienu laikā, pēc nodošanas un pieņemšanas akta saņemšanas rakstiski informē Izpildītāju par pretenzijām attiecībā par sniegtajiem Pakalpojumiem un nepieciešamajiem papildinājumiem un/ vai labojumiem tajos;
3.5.2. [bookmark: _Ref517363041]ja Izpildītājs atzīst Pasūtītāja pretenziju par pamatotu, Izpildītājs nekavējoši, bet ne vēlāk, kā 5 (piecu) darbdienu laikā vai ar Pasūtītāju vienojoties citā termiņā veic labojumus Pakalpojumu nodevumā un atkārtoti iesniedz Pasūtītājam labotu Pakalpojumu nodošanas un pieņemšanas aktu par tā pieņemšanu, savukārt, Pasūtītājs pieņem vai noraida labojumus; 
3.5.3. ja Izpildītājs neatzīst Pasūtītāja noraidījumu par pamatotu, strīds izšķirams Līgumā noteiktajā kārtībā;
3.5.4. Līguma noteikumi, kas paredz Izpildītājam pienākumu novērst Pakalpojumu izpildē konstatētos trūkumus un atkārtoti nodot Pakalpojumus Pasūtītājam Tehniskajā specifikācijā noteiktajā termiņā, nav uzskatāms par pamatu Pakalpojumu izpildes termiņa pagarināšanai un līgumsoda nepiemērošanai.
3.6. [bookmark: _Ref517363004]Ja pēc Pakalpojumu atkārtotas saņemšanas Pasūtītājs konstatē, ka Izpildītājs nav novērsis pretenzijā norādītos trūkumus vai konstatē citas Pakalpojumu neatbilstības Līguma noteikumiem vai Izpildītāja nokavējuma dēļ Pasūtītājam Pakalpojumi vairs nav nepieciešami, Pasūtītājs ir tiesīgs atteikties no Pakalpojumu pieņemšanas un samaksas veikšanas un vienpusēji izbeigt Līgumu.
3.7. Visus trūkumus, kurus Pasūtītājs konstatē Izpildītāja sniegtajos Pakalpojumos, Izpildītājs novērš uz sava rēķina. Pasūtītājs neatlīdzina izdevumus, kas Izpildītājam radušies, novēršot Pasūtītāja konstatētus trūkumus.
3.8. Ja Pasūtītājs bez pamatota iemesla Līguma 3.4]5.1. punktā noteiktajā termiņā nepaziņo Izpildītājam par jebkādu Pakalpojumu neatbilstību vai konstatētiem trūkumiem, tiek uzskatīts, ka Pasūtītājam nav pretenziju par sniegtajiem Pakalpojumiem.
3.9. Ja Pasūtītāja vainas dēļ aizkavējas Pakalpojumu pieņemšana, Izpildītājs neatbild par saistīto Pakalpojumu izpildes nokavējumu, ciktāl tas izriet no Pasūtītāja saistību neizpildes.
3.10. Pušu parakstīts nodošanas un pieņemšanas akts ir pamats rēķina izrakstīšanai.
4. Pušu tiesības un pienākumi
4.1. Pasūtītājs apņemas:
4.1.1. labā ticībā ievērot un izpildīt visus Līguma noteikumus;
4.1.2. pēc Izpildītāja pieprasījuma, savu iespēju robežās nodrošināt Izpildītāju ar visu nepieciešamo informāciju un dokumentiem, kas ir Pasūtītāja rīcībā un organizatorisko atbalstu, kas nepieciešams Līguma izpildei;
4.1.3. pieņemt un apstiprināt Pakalpojumus Līgumā paredzētajā kārtībā un termiņā, ja Pakalpojumi atbilst Līguma prasībām un veikt samaksu par to;
4.1.4. laikus informēt Izpildītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu ietekmēt Līguma precīzu un pilnīgu izpildi vai tā izpildi noteiktajā laikā;
4.1.5. sniegt informāciju Izpildītājam par trešajām personām, kas ir iesaistītas Līguma izpildē, un šo personu līdzdalības kārtību.
4.2. Pasūtītāja tiesības:
4.2.1. dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;
4.2.2. saņemt no Izpildītāja informāciju un paskaidrojumus par Līguma izpildes gaitu;
4.2.3. jebkurā laikā pieprasīt no Izpildītāja informāciju par Līguma izpildi, tajā skaitā, bet ne tikai informāciju par apstākļiem, kas kavē vai varētu kavēt Līguma izpildi.
4.3. Izpildītājs apņemas:
4.3.1. sniegt Pasūtītājam kvalitatīvus Pakalpojumus Tehniskajā specifikācijā noteiktajos termiņos un izmantojot tā rīcībā esošos resursus; 
4.3.2. nodrošināt, ka Pakalpojumu izpildei saskaņā ar Līgumu tiek piesaistīti pienācīgi kvalificēti speciālisti un to skaits ir pietiekams, lai Pakalpojums tiktu veikts Līgumā noteiktajā termiņā, apjomā un kvalitātē;
4.3.3. novērst jebkuru sniegto Pakalpojumu neatbilstību Līgumā noteiktajā kārtībā, ja Pasūtītājs informē Izpildītāju par šādu neatbilstību konstatēšanu;
4.3.4. pēc Pakalpojumu izpildes iesniegt Pasūtītājam Izpildītāja sagatavotu un parakstītu nodošanas un pieņemšanas aktu un Līguma ietvaros sagatavoto saskaņoto nodevumu, nosūtot to uz Pasūtītāja norādīto e-pastu;
4.3.5. Līguma darbības laikā, kā arī pēc tā termiņa beigām, neizpaust nekādu ar Līguma izpildi vai Pasūtītāju, vai tā darbību saistītu konfidenciālu informāciju, kura tam uzticēta, izņemot gadījumus, kad Pasūtītājs ir sniedzis rakstisku piekrišanu šādas informācijas atklāšanai;
4.3.6. bez Pasūtītāja rakstiskas saskaņošanas nenodot Pakalpojumu izpildes rezultātā iegūto vai apstrādāto Pasūtītāja informāciju trešajām personām, izņemot Līgumā un Latvijas Republikas spēkā esošajos normatīvajos aktos noteiktajos gadījumos;
4.3.7. Līgumam izbeidzoties vai Līguma pārtraukšanas gadījumā, nodot Pasūtītajam visu dokumentāciju, kas izstrādāta, sniedzot Pakalpojumus, kā arī dokumentāciju un materiālās vērtības, kas saņemtas no Pasūtītāja Pakalpojumu sniegšanai;
4.3.8. vienas darbdienas laikā apliecināt Pasūtītāja paziņojuma, pieprasījuma vai cita dokumenta saņemšanu pa elektronisko pastu;
4.3.9. ar saviem spēkiem un līdzekļiem novērst Pakalpojumu izpildē konstatētos trūkumus Līgumā noteiktā termiņā;
4.3.10. saskaņot ar Pasūtītāju Līgumā minētos jautājumus, kas saistīti ar līgumsaistību izpildi;
4.3.11. izpildīt Pakalpojumus un iesniegt izpildīto darbu Tehniskajā specifikācijā noteiktajos termiņos saskaņā ar Līguma un tā pielikumu noteikumiem, ievērojot starptautiskos un Latvijas Republikā spēkā esošos normatīvos aktus;
4.3.12. 
4.3.12.1. Izpildītājs apņemas izpildīt šādus uzdevumus:
4.3.12.2. Priekšizpētes kvalitātes uzraudzība, kontrolējot pētījuma gaitu, analizējot rezultātus un sniedzot ieteikumus uzlabojumiem saskaņā ar tehniskās specifikācijas 5.1.1. punktu.
4.3.12.3. Datu pārraides pieejamības izvērtēšana un priekšlikumu sniegšana uzlabojumiem izglītības iestādēs, saskaņā ar tehniskās specifikācijas 5.1.1.2. punktu.
4.3.12.4. Regulāra sadarbība ar projekta partneriem un datu analīze, lai nodrošinātu interneta kvalitātes uzlabošanu izglītības iestādēs.
4.3.13. laikus informēt Pasūtītāju par iespējamajiem vai paredzamajiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi vai tā izpildi noteiktajā laikā;
4.3.14. bez papildus samaksas novērst identificētās problēmas, kuras radušās Izpildītāja veiktās darbības vai bezdarbības rezultātā;
4.3.15. ievērot Personu datu apstrādes noteikumus, kas noteikti Līguma  5. pielikumā.
4.4. Izpildītāja tiesības:
4.4.1. savlaicīgi saņemt visu Pasūtītāja rīcībā esošo informāciju, kas nepieciešama Līguma saistību izpildei;
4.4.2. saņemt samaksu par atbilstoši Līguma nosacījumiem kvalitatīvi sniegtiem Pakalpojumiem.
5. Pušu savstarpējie apliecinājumi
5.1. Puses vienojas par šādu kvalitatīvi sniegto Pakalpojumu definīciju: “Kvalitatīvi sniegts Pakalpojums – darbi izpildīti atbilstoši Līgumā noteiktām prasībām, apjomam, kārtībai un termiņiem. Pakalpojums veikts ievērojot attiecīgās valodas gramatiku, stilistiku, morfoloģiju un normatīvos aktos noteikto terminoloģiju.”
5.2. Puses apliecina, ka tām ir visas nepieciešamās pilnvaras un tiesības, lai noslēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
5.3. Izpildītājs apliecina, ka ir iepazinies ar Līguma noteikumiem un atzinis tos par saistošiem un izpildāmiem, sniegs Pakalpojumus pilnā apjomā, labā kvalitātē, Līgumā noteiktajā kārtībā un atbilstoši starptautisko un Latvijas Republikā spēkā esošo normatīvo aktu prasībām. 
5.4. Izpildītājs apliecina, ka viņa rīcībā atrodas pietiekoši darbinieku un nepieciešamo materiālu resursi, kā arī citi līdzekļi, lai savlaicīgi un kvalitatīvi veiktu visus Līgumā noteiktos pienākumus.
5.5. Izpildītājs apliecina, ka Līguma izpilde netiks kavēta un apgrūtināta Izpildītāja saistību ar trešajām personām dēļ.
5.6. [bookmark: _Ref514799012]Izpildītājs apliecina, ka ievēros Pasūtītāja norādījumus Līguma izpildes laikā, ievērojot Līguma noteikumus.
5.7. [bookmark: _Ref516659596]Izpildītājs ir atbildīgs par savu Līgumā noteikto saistību pilnīgu un savlaicīgu izpildi. Izpildītājs neatbild par tā saistību izpildei noteikta termiņa nokavējumu, ja šo nokavējumu izraisa Pasūtītāja saistību izpildes nokavējums vai Pasūtītāja rīcība, kas nav atbilstoša Līgumam, vai nepārvarama vara.
5.8. Izpildītājs apliecina, ka tā darbinieki vai citas personas, kas ir vai būs iesaistīti Līguma izpildē pirms darba uzsākšanas ir vai tiks iepazīstināti ar noteikumiem par konfidencialitāti.
5.9. Izpildītājs garantē, ka Pakalpojumus sniegs rūpīgi, profesionāli un prasmīgi. Izpildītājs apņemas novērst jebkuru neatbilstību Līguma prasībām pēc attiecīgā paziņojuma saņemšanas no Pasūtītāja.
5.10. Puses ir atbildīgas par Līguma neizpildīšanu vai tā nepienācīgu izpildīšanu.
6. Līguma grozīšanas kārtība un kārtība, kādā pieļaujama atkāpšanās no līguma
6.1. Līgumu var izbeigt pirms termiņa Līgumā un normatīvajos aktos noteiktajos gadījumos, kā arī Pusēm abpusēji rakstiski vienojoties. 
6.2. Pasūtītājam ir tiesības vienpusēji izbeigt Līgumu pirms termiņa, iesniedzot otrai Pusei rakstisku paziņojumu vismaz 10 (desmit)  darbdienas iepriekš.
6.3. Jebkuri Līguma grozījumi stājas spēkā un kļūst par Līguma neatņemamu sastāvdaļu tikai pēc tam, kad tie ir noformēti rakstiski un tos ir parakstījušas abas Puses.
6.4. Līgumu var grozīt tikai tad, ja attiecīgie grozījumi ir nebūtiski vai ir pieļaujami atbilstoši Publisko iepirkumu likuma nosacījumiem.
6.5. Puses var veikt būtiskus vai nebūtiskus grozījumus Līgumā Publisko iepirkumu likuma 61. panta piektajā daļā norādītajā kārtībā un apmērā.
6.6. Būtiski Līguma grozījumi ir pieļaujami Publisko iepirkumu likuma 61. panta trešajā daļā noteiktajos gadījumos, kā arī, ja Līguma izpildes gaitā radusies un iepriekš objektīvi neparedzama nepieciešamība:
6.6.1. normatīvajos aktos noteiktajā apmērā, ja Pakalpojumu izpildes laikā stājas spēkā izmaiņas normatīvajos aktos un šīs izmaiņas pēc būtības neietekmē Pakalpojuma izpildes rezultātu;
6.6.2. no Pusēm neatkarīgu un objektīvu apstākļu dēļ Līgumā noteikto Pakalpojumu vai tā daļu nav iespējams izpildīt noteiktajā termiņā vai apjomā, pagarināt Līgumā noteiktā Pakalpojuma vai tā daļas izpildi uz termiņu, kādā pastāv šie apstākļi;
6.6.3. Pasūtītājam objektīvu iemeslu dēļ zudusi nepieciešamība saņemt Līgumā minēto Pakalpojumu vai tā daļu, kā rezultātā samazinās sniedzamā Pakalpojuma apjoms;
6.6.4. iekļaut papilddarbus un/vai izslēgt atsevišķus darbus, kā rezultātā netiek būtiski izmainīts Pakalpojums, kā arī netiek pasliktināts gala rezultāts.
6.7. Pasūtītājam ir tiesības neatlīdzinot nekādus zaudējumus vienpusēji atkāpties no Līguma, ja:
6.7.1. Izpildītājs par 15 (piecpadsmit) darbdienas ir nokavējis kādu izpildījuma termiņu un termiņa kavējumā nav vainojams pats Pasūtītājs; 
6.7.2. izpildījums neatbilst Līgumam, un šī neatbilstība nav vai nevar tikt novērsta Līgumā paredzētajā termiņā un neatbilstībā nav vainojams pats Pasūtītājs;
6.7.3. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
6.7.4. Izpildītājs Līguma noslēgšanas vai Līguma izpildes laikā pārkāpis normatīvo aktu attiecībā uz Līguma slēgšanu vai izpildi;
6.7.5. ir pasludināts Izpildītāja maksātnespējas process vai iestājas citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
6.7.6. Izpildītājs nekvalitatīvi nodrošina Pakalpojuma izpildi;
6.7.7. Izpildītājs pārkāpj vai nepilda citu būtisku Līgumā paredzētu pienākumu;
6.7.8. Izpildītājs Pasūtītājam nodarījis zaudējumus;
6.7.9. nav iesniegts vai ir zaudējis spēku, vai kļuvis nerealizējams Līguma nodrošinājums;
6.7.10. Izpildītājs ir patvaļīgi pārtraucis Līguma izpildi, tai skaitā, ja Izpildītājs nav sasniedzams juridiskajā adresē vai deklarētajā dzīvesvietas adresē;
6.7.11. turpmāku Līguma izpildi padara neiespējamu nepārvarama vara;
6.7.12. ārvalstu finanšu instrumenta vadībā iesaistīta iestāde saistībā ar Izpildītāja darbību vai bezdarbību ir noteikusi ārvalstu finanšu instrumenta finansēta projekta izmaksu korekciju 25 % vai lielākā apmērā no Līgumcenas, un minētā korekcija izriet no Izpildītāja pieļauta Līguma pārkāpuma (ja attiecināms);
6.7.13. ārvalstu finanšu instrumenta vadībā iesaistītā iestāde ir konstatējusi normatīvo aktu pārkāpumus Līguma noslēgšanas vai izpildes gaitā, un to dēļ tiek piemērota Līguma izmaksu korekcija 100 % apmērā (ja attiecināms);
6.7.14. ārējā normatīvajā aktā noteiktajos gadījumos.
6.8. Pasūtītājam ir tiesības vienpusēji izbeigt Līgumu arī šādos gadījumos:
6.8.1. turpmāku līguma izpildi padara neiespējamu nepārvarama vara;
6.8.2. Ministru kabinets ir pieņēmis lēmumu par attiecīgā struktūrfondu plānošanas perioda prioritāšu pārskatīšanu, un tādēļ pasūtītājam ir būtiski samazināts vai atcelts ārvalstu finanšu instrumenta finansējums, ko pasūtītājs gribēja izmantot līgumā paredzēto maksājuma saistību segšanai (ja attiecināms).
6.9. Pasūtītājam ir tiesības vienpusēji atkāpties no Līguma izpildes, ja Līgumu nav iespējams izpildīt tādēļ, ka Līguma izpildes laikā Izpildītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas (NATO) dalībvalsts noteiktās sankcijas, t.sk. gadījumā, ja pirms Līguma noslēgšanas attiecīgie apstākļi bija pastāvējuši, bet Pasūtītājam tie nebija zināmi.
6.10.  Izpildītājam ir tiesības vienpusēji atkāpties no Līguma, ja Pasūtītājs pārkāpj Līgumā noteikto samaksas kārtību un termiņu.
6.11. Atkāpšanās no Līguma, Līgums atcelšana un izbeigšana notiek paziņojuma kārtībā. Līgums ir uzskatāms par atceltu, izbeigtu vai veikta atkāpšanās no Līguma, ja paziņojuma adresāts Līguma 6.19. punktā noteiktajā termiņā neceļ iebildumus.
6.12. Puse par atkāpšanos no Līguma paziņo otrai Pusei ierakstītas vēstules vai ar drošu elektronisko parakstu parakstītas vēstules veidā. 
6.13.  Ja Līguma 6.11. punktā minētais paziņojums nosūtīts ierakstītas vēstules veidā, uzskatāms, ka otra Puse to ir saņēmusi septītajā dienā pēc tā nodošanas pastā, ja paziņojums nosūtīts ar drošu elektronisko parakstu parakstītas vēstules veidā – otrajā darba dienā pēc tā nosūtīšanas.
6.14. Tiesības atkāpties no Līguma, prasīt Līguma atcelšanu vai izbeigšanu var izlietot, ja Puse ir tikusi brīdināta par iespējamo vai plānoto atkāpšanos no Līguma vai tā atcelšanu vai izbeigšanu un nav novērsusi atkāpšanās vai Līguma atcelšanas vai izbeigšanas pamatu Līguma 6.19. punktā noteiktajā termiņā.
6.15. Atkāpjoties, atceļot vai izbeidzot Līgumu pirms termiņa, Puses veic savstarpējos norēķinus par faktiski izpildīto Pakalpojumu 30 (trīsdesmit) dienu laikā, skaitot no vienošanās par Līguma izbeigšanu abpusējas parakstīšanas vai paziņojuma par Līguma izbeigšanu nosūtīšanas dienas, ieturot naudas līdzekļus līgumsoda vai zaudējumu segšanai saskaņā ar Līguma noteikumiem. 
6.16. Katrs no līdzējiem ir tiesīgs ar vienpusēju rakstisku paziņojumu apturēt Līguma darbību, kamēr tiek izšķirts strīds par Līguma atcelšanu, ja no Līguma rakstura nav secināms, ka Līguma izpilde pēc strīda izšķiršanas vairs nebūs iespējama vai nebūs Pasūtītājam nepieciešama.
6.17. Strīdus, kuri rodas saistībā ar Līgumu, Puses risina savstarpējo pārrunu ceļā 30 (trīsdesmit) dienu laikā. Ja vienošanās netiek panākta, strīda izskatīšana tiek nodota tiesā Latvijas Republikas normatīvajos aktos noteiktajā kārtībā.
6.18. Ja Pusēm rodas domstarpības vai strīdi par kādu no Līguma noteikumiem, ieinteresētā Puse ir tiesīga pieaicināt neatkarīgus ekspertus.
6.19. Pretenzijas, kas saistītas ar Līguma saistību izpildi, tiek izskatītas 5 (piecas) darbdienu laikā, skaitot no rakstiskās pretenzijas saņemšanas dienas.
6.20. Strīdi vai domstarpības Pušu starpā neatbrīvo Izpildītāju no Līgumā paredzēto saistību izpildes.
7. Pušu atbildība
7.1. Puse normatīvajos aktos un Līgumā noteiktajā kārtībā ir savstarpēji atbildīga par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā. Maksimālais zaudējumu apmērs, ko viena Puse ir tiesīga pieprasīt no otras Puses, nepārsniedz Līgumcenu.
7.2. Ja Pasūtītājs vienpusēji atkāpjas no Līguma Izpildītāja vainas dēl, tad Pasūtītājam ir tiesības prasīt vienreizēju līgumsodu 10 % (desmit procenti) apmērā no kopējās Līgumcenas. 
7.3. Pasūtītājam ir tiesības prasīt līgumsodu, ja Izpildītājs kavē kādu no Līgumā noteiktajiem izpildes termiņiem, 0,5% apmērā no kopējās Līgumcenas par katru nokavēto dienu, bet ne vairāk kā 10% no Līgumcenas. Līgumsoda aprēķināšanas kārtība un piemērošanas nosacījumi atbilst 7.5. punktā norādītajiem nosacījumiem par izpildes kavējumiem
7.4. Izpildītājam ir tiesības prasīt līgumsodu, ja Pasūtītājs pārkāpj Līgumā noteikto samaksas termiņu, 0,5 % (nulle, komats, pieci procenti) apmērā no laikā nesamaksātās summas par katru nokavēto dienu, bet ne vairāk par 10 % (desmit procenti) no Līgumcenas. Līgumsoda samaksa neatbrīvo Pasūtītāju no saistību izpildes.
7.5. Ja izpildes termiņi netiek ievēroti, Pasūtītājs ir tiesīgs piemērot līgumsodu 0,5% apmērā no neizpildītā darba vērtības par katru kavējuma dienu, kā norādīts tehniskās specifikācijas 5.3. punktā. Ja kavējums pārsniedz 30 dienas, Pasūtītājam ir tiesības vienpusēji izbeigt līgumu.
7.6. Ja Puse, ievērojot Līgumu, rakstveidā pieprasa no otras Puses līgumsodu, otra Puse to  samaksā ne vēlāk kā 30 (trīsdesmit) dienu laikā pēc attiecīga rēķina saņemšanas, veicot pārskaitījumu uz rēķinā norādīto norēķinu kontu. Par līgumsoda samaksas dienu tiek uzskatīta diena, kurā ir veikts pārskaitījums uz pieprasījumā norādīto norēķinu kontu. 
7.7. Puses nevar vainot par ar Līgumu uzņemto saistību nepildīšanu, vai vērsties ar zaudējumu piedziņas prasījumu, ja to izpildi kavē nepārvaramas varas apstākļi, par kuru tiek atzīts notikums, kas atbilst šādiem nosacījumiem:
7.7.1. no kura nav iespējams izvairīties un kura sekas nav iespējams pārvarēt;
7.7.2. kuru Līguma spēkā stāšanās dienā nebija iespējams paredzēt;
7.7.3. kas nav radies Puses vai tās kontrolē esošas personas rīcības dēļ;
7.7.4. kas padara saistību izpildi ne tikai apgrūtinošu, bet neiespējamu.
7.8. Nepārvaramas varas gadījumā Puse darba dienās 24 (divdesmit četru) stundu laikā informē otru Pusi par nepārvaramas varas apstākļu iestāšanos. Līguma saistību izpilde tiek apturēta uz laiku, kādā pastāv minētie apstākļi. Ja nepārvaramas varas apstākļi turpinās ilgāk par 10 (desmit) darbdienām, Puses ir tiesīgs pieņemt lēmumu par Līguma izbeigšanu, par to rakstveidā paziņojot otrai Pusei. 
8. Apakšuzņēmēju un personāla nomaiņas un piesaistes kārtība (ja attiecināms)
8.1. Izpildītājam ir pienākums Pakalpojumu veikšanā piesaistīt Izpildītāja piedāvājumā Iepirkumam norādītos un Iepirkuma nolikuma prasībām atbilstošus speciālistus un apakšuzņēmējus, kuru sarakstu pievieno Līgumam 4. pielikums (ja attiecināms).
8.2. Eksperts, kas nodrošina pakalpojumus, jāapstiprina Pasūtītājam. Eksperta maiņas gadījumā Izpildītājam ir jāiesniedz jaunā eksperta kvalifikācijas dokumenti, un Pasūtītājam ir tiesības izvērtēt un apstiprināt šo maiņu, saskaņā ar tehniskās specifikācijas 5.3.4. punktu
8.3. Iepirkumā izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus Līguma izpildē. Pasūtītājs var prasīt personāla un apakšuzņēmēja viedokli par nomaiņas iemesliem. Iepirkumā izraudzītajam Pretendentam ir pienākums saskaņot ar Pasūtītāju papildu personāla iesaistīšanu Līguma izpildē.
8.4. Piedāvājumā norādītā personāla nomaiņa pieļaujama tikai Līguma noteikumos norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai Līguma noteikumos norādītajos gadījumos un gadījumos, kad piedāvātais personāls neatbilst Iepirkuma nolikumā personālam noteiktajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu.
8.5. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
8.5.1. piedāvātais apakšuzņēmējs neatbilst Iepirkuma nolikumā apakšuzņēmējiem noteiktajām prasībām;
8.5.2. tiek nomainīts apakšuzņēmējs, uz kura iespējām Iepirkumā izraudzītais Pretendents balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais Pretendents atsaucies, apliecinot savu atbilstību Iepirkumā noteiktajām prasībām.
8.5.3. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
8.6. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma nolikumā noteiktajiem piedāvājuma izvērtēšanas kritērijiem.
8.7. Pasūtītājs pieņem lēmumu atļaut vai atteikt Iepirkumā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs nodaļas noteikumiem.
8.8. Izpildītājs pēc Līguma slēgšanas tiesību piešķiršanas un ne vēlāk kā uzsākot Līguma izpildi, Izpildītājs iesniedz Pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu atbilstoši Līguma 4. pielikumā noteiktai formai. Sarakstā norāda arī Izpildītāja apakšuzņēmēju apakšuzņēmējus. Izpildītājam ir pienākums Līguma izpildes laikā paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts Pakalpojumu sniegšanā.
9. Intelektuālā īpašuma tiesības
9.1. Ja Līguma izpilde ietver autora darba vai cita intelektuālā īpašuma objekta radīšanu, kopā ar izpildīto darbu Izpildītājs nodod Pasūtītājam ekskluzīvas radītā intelektuālā īpašuma objekta lietošanas mantiskās tiesības, kuras saskaņā ar normatīvajiem aktiem un tajos noteiktā apjoma ietveros Pasūtītājs ir tiesīgs saņemt. Izpildītājs nav tiesīgs ar šo objektu turpmāk rīkoties bez Pasūtītāja iepriekšēja rakstiska saskaņojuma. Izpildītājs garantē, ka sniegtā Pakalpojuma īstenošanā netiks pieļauti trešo personu intelektuālo tiesību pārkāpumi.
9.2. [bookmark: _Ref511895429]Izpildītāja vainas dēļ radīto trešo personu intelektuālo tiesību aizskārumu gadījumā Izpildītājam ir pienākums:
9.2.1. bez maksas nekavējoties novērst jebkādu trešo personu tiesību aizskārumu; 
9.2.2. pēc Pasūtītāja pieprasījuma uz sava rēķina aizstāvēt Pasūtītāju, ja trešās personas cēlušas prasījumus par intelektuālo tiesību aizskārumu; 
9.2.3. segt Pasūtītāja izdevumus un zaudējumus, kas rodas saistībā ar trešo personu intelektuālo tiesību aizskārumu vai trešo personu celtajiem prasījumiem par intelektuālo tiesību aizskārumu.
9.3. Līguma 9.2. punktā noteiktais pienākums netiek ierobežots ne laikā, ne atbildības apjomā.
10. Citi noteikumi
10.1. Puses vienojas neizpaust Līguma izpildes gaitā no otras Puses saņemto ierobežotas pieejamības informāciju vai komercnoslēpumu, izņemot, ja šo informāciju pieprasa Latvijas Republikas Prokuratūra, Iekšlietu ministrija vai arī citas Latvijas Republikas normatīvajos aktos paredzētās institūcijas, kurām uz to ir likumīgas tiesības.
10.2. Pasūtītājam ir tiesības sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar ārējā normatīvajā aktā noteikto uzdevumu vai funkciju izpildi.
10.3. Jautājumos, ko neregulē Līgums, Puses vadās pēc spēkā esošajiem Latvijas Republikas ārējiem normatīvajiem aktiem.
10.4. Līgums ir saistošs arī Pušu saistību pārņēmējiem atbilstoši Publisko iepirkumu likumā noteiktai kārtībai.
10.5. Ja kādai no Pusēm tiek mainīta Līguma 11. sadaļā “Pušu rekvizīti” norādītā informācija, vai tiek mainīta Līguma norādīto pārstāvju kontaktinformācija, Puse par to rakstveidā paziņo otrai Pusei 5 (piecu) darbdienu laikā pēc šādu izmaiņu rašanās.
10.6. Prasība par rakstveida formas ievērošanu attiecībā uz korespondences, tai skaitā paziņojumu un pieprasījumu, nosūtīšanu ir ievērota, ja tā nosūtīta otrai Pusei ierakstītas vēstules vai ar drošu elektronisko parakstu parakstītas vēstules veidā attiecīgi uz Līguma 12. sadaļā “Pušu rekvizīti” norādīto adresi vai e-pastu (ņemot vērā izmaiņas, ja par tām paziņots Līgumā noteiktajā kārtībā). Uzskatāms, ka ierakstītu vēstuli otra Puse ir saņēmusi ne vēlāk kā septītajā dienā pēc tās nodošanas pastā, ar drošu elektronisko parakstu parakstītu vēstuli – otrajā darba dienā pēc tās nosūtīšanas.
10.7. Līgums sagatavots un parakstīts elektroniski. Līgumam ir šādi pielikumi: Tehniskā specifikācija (1. pielikums); Tehniskais piedāvājums (2. pielikums); Finanšu piedāvājums (3. pielikums); Līguma izpildē iesaistīto speciālistu un apakšuzņēmēju saraksts (4. pielikums); Personas datu apstrādes noteikumi (5.pielikums).  
11. Pušu rekvizīti

FINANŠU PIEDĀVĀJUMS


Līguma 3.pielikums

Līguma izpildē iesaistīto speciālistu un apakšuzņēmēju saraksts[footnoteRef:1] [1:  Ja attiecināms.] 

Līguma 4.pielikums

Personas datu apstrādes noteikumi

	Izglītības un zinātnes ministrija (turpmāk – Pārzinis), no vienas puses, 
un 
_____________________, tās ________________________ personā, kurš rīkojas, pamatojoties uz statūtiem (turpmāk - Apstrādātājs), no otras puses, turpmāk – Puses vai katra atsevišķi – Puse, ievērojot apstākli, ka Apstrādātājs, pamatojoties uz Pušu starpā noslēgto līgumu “Eksperta pakalpojumi izglītības iestāžu datu iekštīkla funkcionēšanas uzlabojumu projekta 2.3.2.3.i. – 2.kārtas uzdevumu izpildei un kvalitātes kontroles nodrošināšanai”  (turpmāk – Līgums), saskaņā ar kuru Apstrādātājs Pārziņa interesēs un uzdevumā veic personu datu apstrādi, kā arī ievērojot, ka Apstrādātājs Eiropas Parlamenta un Padomes Regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula) izpratnē ir personas datu apstrādātājs, vienojas par turpmāko.
1. Priekšmets
1.1. Apstrādātājs Pārziņa interesēs veic personas datu apstrādi, atbilstoši Pārziņa pilnvarojumam, izpildot saistības, kuras Apstrādātājs uzņēmies saskaņā ar Pārziņa un Apstrādātāja starpā noslēgto Līgumu. 
1.2. Apstrādātājs veic apstrādi godīgi un saskaņā ar spēkā esošajiem tiesību aktiem, Līgumu un Pārziņa dotām tiesiskām norādēm. 
1.3. Apstrādātājs Pārziņa uzdevumā veic tam Līguma izpildei nodoto personas datu apstrādi. 
1.4. un tās ir:
1.4.1. datu kategorijas: vārds un uzvārds, personas kods, kontaktinformācija;
1.4.2. subjektu kategorijas: Izglītības un zinātnes ministrijas darbinieki u.c. subjekti atbilstoši tehniskajā specifikācijā noteiktajam;
1.4.3. Personas datu apstrādes pamati: lai noslēgtu un izpildītu iepirkuma līgumu “Eksperta pakalpojumi izglītības iestāžu datu iekštīkla funkcionēšanas uzlabojumu projekta 2.3.2.3.i. – 2.kārtas uzdevumu izpildei un kvalitātes kontroles nodrošināšanai”.
2. Garantijas
2.1. Apstrādātājs apliecina un garantē, ka tiks īstenoti tehniskie un organizatoriskie pasākumi, lai sasniegtu Līguma 1.1. apakšpunktā norādīto mērķi, tādā veidā, ka Apstrādātāja uz Līguma pamata veiktajā personas datu apstrādē tiks ievērotas spēkā esošo tiesību aktu prasības. 
2.2. Apstrādātājs attiecībā uz personas datu apstrādi, kuru veiks uz Līguma pamata, veic pasākumus, lai izpildītu šo Personas datu apstrādes noteikumu 2.1. apakšpunktu.
2.3. Apstrādātājs pēc Pārziņa pieprasījuma piecu darba dienu laikā iesniedz Pārzinim šo Personas datu apstrādes noteikumu 2.1. apakšpunktā norādītā pienākuma izpildes pierādījumus.
3. Apstrādātāja pienākumi un tiesības
3.1. Apstrādātājs nodrošina, ka personas, kuras ir pilnvarotas apstrādāt datus, ir rakstveidā apņēmušās ievērot konfidencialitāti vai tām ir noteikts attiecīgs likumisks pienākums ievērot konfidencialitāti. Apstrādātājs veic pasākumus, lai nodrošinātu, ka jebkura fiziska persona, kas darbojas Apstrādātāja pakļautībā un kam ir piekļuve personas datiem, tos neapstrādā bez Pārziņa norādījumiem, izņemot, ja minētajai personai tas jādara saskaņā ar Eiropas Savienības vai dalībvalsts tiesību aktiem.
3.2. Novērtējot atbilstīgo drošības līmeni, ņem vērā jo īpaši riskus, ko rada apstrāde, jo īpaši nejauša vai nelikumīga nosūtīto, uzglabāto vai citādi apstrādāto personas datu iznīcināšana, nozaudēšana, pārveidošana, neatļauta izpaušana vai piekļuve tiem.
3.3. Pirms Apstrādātājs piesaista citu Apstrādātāju apstrādes darbību veikšanai, tam katrā atsevišķā gadījumā jāiegūst Pārziņa rakstveida piekrišana.
3.4. Apstrādātājs, ciktāl tas ir iespējams ņemot vērā apstrādes būtību, izmantojot saprātīgus tehniskus un organizatoriskus pasākumus, palīdz Pārzinim izpildīt savu pienākumu atbildēt uz pieprasījumiem par Regulas III nodaļā paredzēto datu subjekta tiesību īstenošanu.
3.5. Apstrādātājs nepieciešamības gadījumā ciktāl tas ir iespējams palīdz Pārzinim nodrošināt Regulas 35. un 36.pantā noteikto pienākumu izpildi sniedzot nepieciešamo informatīvo atbalstu.
3.6. Apstrādātājs ne ātrāk kā pēc 30 dienām pēc iepirkuma līguma termiņa beigām pēc Pārziņa izvēles dzēš (iznīcina) vai atdod visus personas datus Pārzinim un dzēš esošās kopijas, ja vien Eiropas Savienības vai Latvijas tiesību aktos nav paredzēta personas datu glabāšana.
3.7. Apstrādātājs Pārzinim dara pieejamu visu informāciju, kas nepieciešama, lai apliecinātu, ka tiek pildīti Regulā paredzētie pienākumi, un lai ļautu Pārzinim vai citam Pārziņa pilnvarotam revidentam veikt revīzijas, tostarp pārbaudes, par Līguma prasību izpildi.
3.8. Apstrādātājs nekavējoties informē Pārzini, ja, viņaprāt, kāds norādījums pārkāpj Regulu vai citus Eiropas Savienības vai dalībvalstu datu aizsardzības noteikumus..
3.9. Apstrādātājs nekavējoties, pēc iespējas 36 (trīsdesmit sešu) stundu laikā informē Pārzini, ja, viņaprāt, kāds norādījums pārkāpj Regulu vai citus Eiropas Savienības vai dalībvalstu datu aizsardzības noteikumus. 
3.10. Apstrādātājs par personas datu aizsardzības pārkāpumu nekavējoties, pēc iespējas 24 (divdesmit četru) stundu laikā informē Pārzini, nosūtot tam paziņojumu, kurā ir ietverta šāda informācija:
3.10.1. pārkāpuma būtība;
3.10.2. datu aizsardzības speciālista vārds, uzvārds, uzvārds, kontaktinformācija vai cits kontaktpunkts, kur var iegūt papildu informāciju;
3.10.3. pārkāpuma iespējamās sekas;
3.10.4. pasākumi, ko Apstrādātājs ir veicis vai ierosinājis veikt, lai novērstu pārkāpumu un mazinātu tā iespējamās nelabvēlīgās sekas.
4. Pārziņa pienākumi un tiesības
4.1. Pārzinis nosaka personas datu apstrādes nolūkus, līdzekļus un apmēru, nodrošina, ka  tiek veikta, tostarp, piesaistot Apstrādātāju, tikai tāda datu apstrāde, kurai ir atbilstošs likumīgs pamats un citādā veidā tā atbilst regulai, citiem datu aizsardzības normatīvajiem aktiem, kā arī veic datu subjekta likumīgo prasību izpildi un citus normatīvajos aktos noteiktos pārziņa pienākumus.  

5. Sadarbība un atbildība
5.1. Apstrādātājs sadarbojas ar Pārzini datu incidentu izmeklēšanā un novēršanā, kā arī citu Regulas un šī dokumenta prasību izpildē.
5.2. Puses vienojas, ka datu subjektu un iestāžu prasījumus Puses primāri nodod viena otrai risināšanā, atbilstoši pienākumiem, kas Pusēm izriet no Līguma, šī dokumenta, spēkā esošajiem tiesību aktiem vai Pārziņa likumīgajām norādēm. Puses šādu prasījumu gadījumā izmanto visus saprātīgi iespējamos un samērīgos tiesiskos līdzekļus savu interešu aizstāvībai un prasījumu risināšanai un lai izvairītos no zaudējumiem sev un otrai Pusei.
5.3. Puses vienojas, ka Apstrādātājam ir pienākums atbildēt uz datu subjektu un iestāžu pieprasījumiem par datu subjekta tiesību īstenošanu Pakalpojuma sniegšanas laikā.
5.4. Apstrādātājs ir atbildīgs par datu subjektu un iestāžu prasījumu izpildi, ja tie radušies saistībā ar Apstrādātāja Līguma, šajā dokumentā, spēkā esošajos tiesību aktos vai Pārziņa likumīgajās norādēs noteikto pienākumu realizāciju vai pārkāpumu, vai apstrādi, kas pārsniedz šajos dokumentos noteikto apjomu un pilnvarojumu.
5.5. Pārzinis ir atbildīgs par datu subjektu un iestāžu prasījumu izpildi, ja tie radušies saistībā ar Pārziņa Līguma, šajā dokumentā vai spēkā esošajos tiesību aktos noteikto pienākumu realizāciju vai pārkāpumu. Pārzinis, pamatojoties uz Apstrādātāja regresa prasību, sedz Apstrādātājam zaudējumus sakarā ar šajā punktā minēto.
6. Citi noteikumi
6.1. Tiesību aktu grozījumu gadījumā Puses sadarbojas, lai papildinātu vai grozītu šo dokumentu, nosakot tajā Pušu saistības atbilstoši spēkā esošajam regulējumam un Līgumā un šajā dokumentā noteiktajai Pušu atbildību sadalījuma būtībai.
6.2. Puses neatbild par saistību neizpildi, ja tās iemesls ir nepārvaramas varas apstākļi.
6.3. Šis dokuments ir neatņemama Līguma sastāvdaļa, tas ir spēkā visā laika periodā, kamēr Apstrādātājs veic Pārziņa personu datu apstrādi un laika periodā pēc tās pabeigšanas, kamēr var tikt celti jebkādi prasījumi par saskaņā ar šo dokumentu veikto personu datu apstrādi.

